રાલેગાંવમાં ઉનાળામાં પીવાના પાણીની ખુબ તકલીફ હતી.પુના નજીક સાસ્વાદમાં વિલાસરાવ સાલુંકે વોટર મેનેજમેન્ટ નામના પ્રોજેક્ટ થકી પાણીનું ટીપે ટીપું બચાવી પાણીનો પ્રશ્ન હલ કરતા હતા.આ પ્રોજેક્ટ હઝારે એમના ગામમાં લઇ આવ્યા.એના વડે ૩૦૦ ને બદલે ૧૫૦૦ એકર જમીનને ખેતી લાયક પાણી મળ્યું,પાણીનું તળ ઊંચું આવ્યું અને પીવાના પાણીનો પ્રશ્ન હલ થયો.ગામડાના લોકોને એકતાના પાઠ ભણાવ્યા.લોકો જાતે મજુરી કરી,સ્કુલ અને હોસ્ટેલ બાંધે.સમૂહ લગ્નો,અનાજ બેંક,ડેરી અને સહકારી સોસાયટી વગેરે અનેક સંગઠનો રચ્યા.કોન્ક્રીટના જંગલોને બદલે એક આદર્શ માનવી પેદા કરવો તે એમનો મૂળ મંત્ર છે.ગાંધીજી પણ આવું જ કહેતા હતા.આજે રાલેગાંવ સિદ્ધિ એક આદર્શ ગામ બન્યું છે,જ્યાં પ્રવાસીઓ એને જોવા આવે છે,વિદ્યાર્થીઓ એમની પીએચડી ડીગ્રી આ ગામ ઉપર લખે છે.